NEW YORK. Agentúra Fitch Ratings znížila tento týždeň rating dlhodobých záväzkov Egypta z B na B-. Zároveň stanovila negatívny výhľad, čo znamená, že krajine hrozí ďalšie zníženie ratingu. Informovali o tom agentúry AP a Bloomberg.
Dôvodom je rastúce riziko politickej nestability a s tým spojených ďalších problémov vo vývoji ekonomiky. "Je tu riziko výrazného zhoršenia politickej stability v krajine, čo sa môže vo veľkej miere odraziť na ďalšom vývoji ekonomiky a úverovej dôveryhodnosti," oznámila agentúra. Zároveň dodala, že súčasná politická situácia pravdepodobne ešte sťaží možnosti realizácie potrebných fiškálnych a štrukturálnych reforiem, ktoré od Egypta žiada Medzinárodný menový fond (MMF).
Najnovší rating od Fitch, ktorý sa nachádza šesť stupňov pod investičnou úrovňou, stláča úverové hodnotenie Egypta na úroveň Grécka, Cypru a Ekvádoru. Zároveň je jeden stupeň pod úrovňou, na akej hodnotia Egypt konkurenčné agentúry Moodyďs a Standard & Poorďs.